Asmenys Pavardė, vardas Identifikuojamoji informacija Priežastys Įtraukimo į sąrašą data „136. JEBELLI Peyman پیمان جبلی Gimimo data: 1967 01 25 Gimimo vieta: Teheranas, Iranas Pilietybė: Irano Lytis: vyras Pareigos: Irano Islamo Respublikos valstybinio transliuotojo (IRIB) direktorius Peyman Jebelli yra Irano Islamo Respublikos valstybinio transliuotojo (IRIB), plačiai žinomo kaip režimo ruporas, direktorius. IRIB griežtai riboja ir trukdo laisvą informacijos sklaidą Irano žmonėms. Be to, IRIB aktyviai dalyvauja organizuojant ir transliuojant priverstinius režimo kritikų „prisipažinimus“, išgautus bauginant ir taikant žiaurią prievartą. Tie „prisipažinimai“ dažnai transliuojami po viešų protestų arba prieš egzekucijas, tokiu būdu siekiant sumažinti visuomenės nepasitenkinimą. Būdamas IRIB direktoriumi, P. Jebelli yra atsakingas už IRIB veiksmus ir žinių turinį. 2022 12 12 Nors keli aukštus postus užimantys valstybinio transliuotojo darbuotojai neseniai atsistatydino ir atsiribojo nuo Irano režimo smurtinio atsako į 2022 m. protestus, P. Jebelli ir toliau eina savo pareigas. Jo paskyrimą Irano pagrindinio oficialaus naujienų šaltinio direktoriumi aprobavo aukščiausiasis vadovas Ali Khamenei – tai rodo, kad jis yra ideolgiškai artimas režimui. Todėl jis yra atsakingas už šiurkščius žmogaus teisių pažeidimus Irane. 137. REZVANI Ali رضوانی علی Gimimo data: 1984 m. Pilietybė: Irano Lytis: vyras Pareigos: Irano Islamo Respublikos valstybinio transliuotojo (IRIB) reporteris ir žinių laidų politiniais bei saugumo klausimais vedėjas / žinių pranešėjas Ali Rezvani yra Irano Islamo Respublikos valstybinio transliuotojo (IRIB) reporteris ir kas vakarą 20.30 val. rodomos IRIB žinių laidos vedėjas / žinių pranešėjas. IRIB yra valstybės kontroliuojama Irano žiniasklaidos organizacija, kuriai pavesta skleisti vyriausybės informaciją. IRIB kas vakarą 20.30 val. per 2 kanalą transliuojamos žinios yra pagrindinė šalies naujienų laida, laikoma pirmaeile IRIB platforma, per kurią įgyvendinama saugumo pajėgų, įskaitant Žvalgybos ministeriją (MOIS) ir Islamo revoliucijos gvardiją (IRGC), darbotvarkė. Iš dokumentuotų atvejų matyti, kad per 20.30 val. žinias transliuojami priverstiniai prisipažinimai. 2022 12 12 Kaip IRIB reporteris, Ali Rezvani dalyvauja apklausose, per kurias išgaunami priverstiniai prisipažinimai, ir tokiu būdu tiesiogiai dalyvauja vykdant šiurkščius žmogaus teisių pažeidimus ir sudaro jiems palankesnes sąlygas. Kaip 20.30 val. žinių laidos vedėjas, A. Rezvani propaguoja Irano saugumo pajėgų darbotvarkę, kurioje toleruojami šiurkštūs žmogaus teisių pažeidimai, pavyzdžiui, kankinimai ir savavališki suėmimai bei sulaikymas. A. Rezvani taip pat skleidžia prieš kritikus nukreiptą propagandą, kuria siekiama juos įbauginti ir pateisinti bei skatinti blogą elgesį su jais; taip pažeidžiama jų teisė į saviraiškos laisvę. Todėl jis yra atsakingas už šiurkščius žmogaus teisių pažeidimus Irane. 138. ZABIHPOUR Ameneh Sadat ذبیح پور آمنه سادات Gimimo data: 1984 8 7 Gimimo vieta: Iranas Pilietybė: Irano Lytis: moteris Pareigos: Irano Islamo Respublikos valstybinio transliuotojo (IRIB) reporterė ir IRIB užsieniui persų kalba transliuojančios medijų grupės vadovė Paso Nr.: 09324611 Ameneh Sadat Zabihpour yra IRIB, plačiai žinomos kaip režimo ruporas, užsieniui persų kalba transliuojančios medijų grupės vadovė. IRIB griežtai riboja ir trukdo laisvą informacijos sklaidą Irano žmonėms. Be to, IRIB aktyviai dalyvauja organizuojant ir transliuojant priverstinius režimo kritikų „prisipažinimus“, išgautus bauginant ir taikant žiaurią prievartą. Tie „prisipažinimai“ dažnai transliuojami po viešų protestų arba prieš egzekucijas, tokiu būdu siekiant sumažinti visuomenės nepasitenkinimą. Nors keli aukštus postus užimantys valstybinio transliuotojo darbuotojai neseniai atsistatydino ir atsiribojo nuo Irano režimo smurtinio atsako į 2022 m. protestus, A. S. Zabihpour ir toliau eina savo pareigas. Ji apklausė režimo kritikus ir kūrė priverstinių prisipažinimų vaizdo įrašus. Todėl ji yra atsakinga už šiurkščius žmogaus teisių pažeidimus Irane. 2022 12 12 139. KHATAMI Seyyed Ahmad خاتمی سید احمد Gimimo data: 1960 5 8 Gimimo vieta: Semnanas, Iranas Pilietybė: Irano Lytis: vyras Pareigos: penktadienio maldos imamas, Vadovybės ekspertų asamblėjos narys Seyyed Ahmad Khatami yra radikalus dvasininkas ir įtakingas penktadienio maldos imamas Teherane. S. A. Khatami taip pat yra Vadovybės ekspertų asamblėjos – Irano subjekto, kuris pats dalyvauja pažeidžiant žmogaus teises, nes nesilaiko konstitucinių nuostatų – narys. Būdamas valstybės valdžios institucijoms artimu dvasininku ir turėdamas didelę auditoriją, jis naudojasi savo padėtimi, kad vykdytų žodinius išpuolius prieš protestuotojus ir skatintų smurtą prieš juos. Jis ne tik gina Irano saugumo pajėgų vykdomus represinius veiksmus, bet ir keletą kartų ragino dar šiurkščiau elgtis su protestuotojais, be kita ko, taikyti mirties bausmę. Todėl jis yra atsakingas už šiurkščius žmogaus teisių pažeidimus Irane. 2022 12 12 140. MIRAHMADI Seyyed Majid مجید سید میراحمدی Gimimo vieta: Iranas Pilietybė: Irano Lytis: vyras Laipsnis: brigados generolas Pareigos: Irano vidaus reikalų ministro pavaduotojas Brigados generolas Seyyed Majid Mirahmadi yra Irano vidaus reikalų ministro pavaduotojas, atsakingas už Irano saugumo ir policijos pajėgų – subjektų, dalyvaujančių vykdant šiurkščius žmogaus teisių pažeidimus Irane – priežiūrą. Irano saugumo ir policijos pajėgos žiauriai malšina protestus, šaudo tiesiai į taikius protestuotojus ir savavališkai sulaiko žmones, visiškai nepaisydami jų žmogaus teisių. Savo pareiškimuose S. M. Mirahmadi protestus vadina riaušėmis, kurios turi baigtis, taikių protestų dalyvius kriminalizuoja ir jiems grasina. Jis taip pat asmeniškai dangsto šiurkščius žmogaus teisių pažeidimus, kuriuos įvykdė jam pavaldžios pajėgos, pavyzdžiui, teigdamas, kad šešiolikmetė protestuotoja Nika Shakrami nusižudė. Ataskaitose nurodoma, jog labai tikėtina, kad ją nužudė saugumo pajėgos. Todėl jis yra atsakingas už šiurkščius žmogaus teisių pažeidimus Irane. 2022 12 12 141. MOUSAVI Sayyed Abdolrahim موسوی سید عبدالرحیم Gimimo data: 1959 m. / 1960 m. Gimimo vieta: Komas, Iranas Pilietybė: Irano Lytis: vyras Laipsnis: generolas majoras Pareigos: Irano kariuomenės vyriausiasis vadas Generolas majoras Sayyed Abdolrahim Mousavi yra Irano kariuomenės vyriausiasis vadas. Eidamas šias pareigas jis yra atsakingas už Irano kariuomenės dalyvavimą režimui smurtu atsakant į 2022 m. protestus. S. A. Mousavi kelis kartus protestus Irane apibūdino kaip Irano priešų suorganizuotas ir suplanuotas riaušes, tokiu būdu protestus pateikdamas kaip grėsmę nacionaliniam saugumui. Jis vartoja grasinamą retoriką kalbėdamas apie protesto judėjimo dalyvius. Jis taip pat gyrė Irano saugumo pajėgų smurtinį prieš protestuotojus nukreiptą atsaką ir apibūdino jį kaip veiksmingą būdą Irano priešams neutralizuoti. Todėl jis yra atsakingas už šiurkščius žmogaus teisių pažeidimus Irane. 2022 12 12 142. BORMAHANI Mohsen محسن برمهانی Gimimo data: 1979 5 24 Gimimo vieta: Neišabūras, Iranas Pilietybė: Irano Lytis: vyras Paso Nr. A54062245 (Iranas), galioja iki 2026 7 12 Nacionalinio tapatybės dokumento nr.: 1063893488 (Iranas) Pareigos: Irano Islamo Respublikos valstybinio transliuotojo (IRIB) direktoriaus pavaduotojas Mohsen Bormahani yra Irano Islamo Respublikos valstybinio transliuotojo (IRIB), veikiančio kaip režimo ruporas, direktoriaus pavaduotojas Eidamas šias pareigas M. Bormahani yra atsakingas už IRIB turinį. IRIB griežtai riboja ir trukdo laisvą informacijos sklaidą Irano žmonėms. Be to, IRIB aktyviai dalyvauja organizuojant ir transliuojant priverstinius režimo kritikų „prisipažinimus“, išgautus bauginant ir taikant žiaurią prievartą. Tie „prisipažinimai“ dažnai transliuojami po viešų protestų arba prieš egzekucijas, tokiu būdu siekiant sumažinti visuomenės nepasitenkinimą. Nors keli aukštus postus užimantys valstybinio transliuotojo darbuotojai neseniai atsistatydino ir atsiribojo nuo Irano režimo smurtinio atsako į 2022 m. protestus Irane, M. Bormahani toliau eina direktoriaus pavaduotojo pareigas ir neseniai padarytuose pareiškimuose gynė režimą. Todėl jis yra atsakingas už šiurkščius žmogaus teisių pažeidimus Irane. 2022 12 12 143. JOKAR Morteza جوکار مرتضا (dar žinomas kaip JOWKAR Morteza) Pilietybė: Irano Lytis: vyras Laipsnis: pulkininkas Pareigos: Irano teisėsaugos pajėgų (LEF) Sistano ir Beludžestano provincijoje vadovo pavaduotojas Pulkininkas Morteza Jokar yra Irano teisėsaugos pajėgų (LEF) Sistano ir Beludžestano provincijoje vadovo pavaduotojas. Eidamas šias pareigas jis yra atsakingas už vadovavimą smurtiniam susidorojimui su civiliais protestuotojais Sistano ir Beludžestano provincijoje po Mahsa Amini mirties 2022 m. rugsėjo mėn. Jo vadovaujamos pajėgos yra atsakingos už šaudymą koviniais šaudmenimis į protestuotojus per 2022 m. rugsėjo 30 d. žudynes Zahedane ir 2022 m. lapkričio 4 d. žudynes Chaše, kurių metu žuvo ir buvo sužeista dešimtys žmonių. 2022 m. rudenį jam vadovaujant taip pat buvo žiauriai numalšinti kiti protestai kituose provincijos miestuose (Saravane, Chabahar, Iranšahre, Raske, Sarbaze ir kt.). Todėl jis yra atsakingas už šiurkščius žmogaus teisių pažeidimus Irane. 2022 12 12 144. SOURI Majid سوری مجید Pilietybė: Irano Lytis: vyras Laipsnis: pulkininkas Pareigos: Islamo revoliucijos gvardijos (IRGC) Lorestano provincijoje vado pavaduotojas Pulkininkas Majid Souri yra Islamo revoliucijos gvardijos (IRGC) Lorestano provincijoje vado pavaduotojas. Jis yra atsakingas už saugumo pajėgų smurtines represijas malšinant protestus 2022 m., ypač Choramabado mieste, kur žmonės susibūrė gedėdami mirusios paauglės iranietės Nika Shakrami, dingusios netrukus po Mahsa Amini mirties. Todėl jis yra atsakingas už šiurkščius žmogaus teisių pažeidimus Irane. 2022 12 12 145. KARIMI Mohsen کریمی محصن Pilietybė: Irano Lytis: vyras Laipsnis: brigados generolas Pareigos: Islamo revoliucijos gvardijos (IRGC) Markazi provincijoje vadas. Brigados generolas Mohsen Karimi yra Islamo revoliucijos gvardijos (IRGC) Markazi provincijoje vadas. Jis yra atsakingas už saugumo pajėgų smurtines represijas malšinant protestus 2022 m., dėl kurių IRGC sulaikymo centre Arake be kita ko mirė devyniolikmetis Mehrshad Shahidi. Todėl jis yra atsakingas už šiurkščius žmogaus teisių pažeidimus Irane. 2022 12 12 146. HEYDARNIA Alireza حیدرنیا علیرضا Pilietybė: Irano Lytis: vyras Laipsnis: brigados generolas Pareigos: Islamo revoliucijos gvardijos (IRGC) Alborzo provincijoje vadas. Brigados generolas Alireza Heydarnia yra Islamo revoliucijos gvardijos (IRGC) Alborzo provincijoje vadas. IRGC yra atsakinga už smurtines represijas prieš protestuotojus, visų pirma vykusias 2022 m. Alborzo provincijos Karadžo mieste. Tame mieste saugumo pajėgos susidorojo su protestuotojais, susirinkusiais į mitingus pagerbti protestų aukas 40-ąją jų mirties dieną. 2022 m. spalio 17 d. saugumo pajėgos Karadže iš ligoninės pagrobė ir kelis kartus išžagino 20 metų amžiaus merginą Armitą Abbasi. Todėl jis yra atsakingas už šiurkščius žmogaus teisių pažeidimus Irane. 2022 12 12 147. GARSHASBI Amanollah گرشاسبی امانالله Pilietybė: Irano Lytis: vyras Laipsnis: brigados generolas Pareigos: Islamo revoliucijos gvardijos (IRGC) Sistano ir Beludžestano provincijoje vado pavaduotojas Brigados generolas Amanollah Garshasbi yra Islamo revoliucijos gvardijos (IRGC) Sistano ir Beludžestano provincijoje vado pavaduotojas. Jis vadovauja Salamano provincijos korpusui. Sistano ir Beludžestano provincijoje Irano saugumo pajėgos, įskaitant IRGC, dalyvavo vienuose iš žiauriausių susidorojimų su 2022 m. protestų banga. 2022 m. rugsėjo 30 d. provincijos sostinėje Zahedane įvyko „kruvinasis penktadienis“, kai saugumo pajėgos pradėjo šaudyti į penktadienio maldos metu Zahedane besiformavusį protestą. Vertinama, kad buvo nušauta ne mažiau kaip 70 protestuotojų. Nuo to laiko smurtas prieš protestuotojus tęsiasi. Todėl A. Garshasbi yra atsakingas už šiurkščius žmogaus teisių pažeidimus Irane. 2022 12 12 148. REYHANI Bahman بهمن ریحانی Pilietybė: Irano Lytis: vyras Laipsnis: brigados generolas Pareigos: Islamo revoliucijos gvardijos (IRGC) Vakarų Irane vado pavaduotojas, atsakingas už Kermanšaho provinciją Brigados generolas Bahman Reyhani yra Islamo revoliucijos gvardijos (IRGC) Vakarų Irane vado pavaduotojas, atsakingas už Kermanšaho provinciją. Jis vadovauja provincijos korpusui „Hazrat Nabi Akram“. Irano saugumo pajėgos, įskaitant IRGC pajėgas, žiauriai susidorojo su 2022 m. protestų banga Kermanšaho provincijoje. B. Reyhani yra vienas iš asmenų, atsakingų už IRGC smurtą prieš protestuotojus Kermanšaho provincijoje. Todėl jis yra atsakingas už šiurkščius žmogaus teisių pažeidimus Irane. 2022 12 12 149. SHAHSAVARI Habib شهسواری حبیب Gimimo data: 1963 m. / 1964 m. Pilietybė: Irano Lytis: vyras Laipsnis: brigados generolas Pareigos: Islamo revoliucijos gvardijos (IRGC) Shohada korpuso Vakarų Azerbaidžano provincijoje vadas Brigados generolas Habib Shahsavari yra Islamo revoliucijos gvardijos (IRGC) Shohada korpuso Vakarų Azerbaidžano provincijoje vadas. Jo vadovaujamos IRGC pajėgos vykdė operacijas prieš protestuotojus Irano kurdų regionuose. Visų pirma nuo 2022 m. lapkričio 15 d. tokios operacijos buvo vykdomos prieš protestuotojus Vakarų Azerbaidžano provincijos miestuose Piranšahre, Mahabade ir Bukane. IRGC pajėgos tose operacijose naudojo neproporcingą jėgą. NVO vertinimu, vykdant IRGC operacijas Mahabado ir Bukano miestuose žuvo atitinkamai 4 ir 12 žmonių. Todėl jis yra atsakingas už šiurkščius žmogaus teisių pažeidimus Irane. 2022 12 12 150. ABDOLLAHPOUR Mohammad عبدللاهپور محمد Pilietybė: Irano Lytis: vyras Laipsnis: brigados generolas Pareigos: Islamo revoliucijos gvardijos (IRGC) korpuso „Quds“ Gilano provincijoje vadas Brigados generolas Mohammad Abdollahpour yra Islamo revoliucijos gvardijos (IRGC) korpuso „Quds“ Gilano provincijoje vadas. Irano saugumo pajėgos, įskaitant IRGC pajėgas, vadovaujamos M. Abdollahpour, žiauriai susidorojo su 2022 m. protestų banga Gilano provincijoje. Todėl jis yra atsakingas už šiurkščius žmogaus teisių pažeidimus Irane. 2022 12 12 151. MOSLEMI Siavash مسلمی سیاوش Pilietybė: Irano Lytis: vyras Laipsnis: brigados generolas Pareigos: Islamo revoliucijos gvardijos (IRGC) Karbalos korpuso Mazandarano provincijoje vadas Nuo 2020 m. birželio mėn. brigados generolas Siavash Moslemi yra Islamo revoliucijos gvardijos (IRGC) Karbalos korpuso Mazandarano provincijoje vadas. 2022 m. jo vadovaujamos IRGC pajėgos vykdė operacijas prieš protestuotojus ir jas vykdydami naudojo neproporcingą jėgą. Kaip tose operacijose dalyvavusių pajėgų vadas, S. Moslemi yra vienas iš asmenų, atsakingų už smurtą prieš protestuotojus. Todėl jis yra atsakingas už šiurkščius žmogaus teisių pažeidimus Irane. 2022 12 12 152. ZULQADR Ahmad ذوالقدر احمد Pilietybė: Irano Lytis: vyras Laipsnis: brigados generolas Pareigos: Islamo revoliucijos gvardijos (IRGC) korpuso „Seyyed al-Shohada“ Teherano provincijoje vadas. Nuo 2020 m. lapkričio mėn. brigados generolas Ahmad Zulqadr yra Islamo revoliucijos gvardijos (IRGC) korpuso „Seyyed al-Shohada“ Teherano provincijoje vadas. Jis taip pat yra IRGC korpuso Teherano mieste vado pavaduotojas. Remiantis žiniasklaidos pranešimais, A. Zulqadr buvo pasirinktas toms pareigoms užimti pirmiausia atsižvelgiant į jo patirtį malšinant protestus. 2022 m. represijos prieš protestuotojus Teherane buvo ypač žiaurios. Todėl kaip IRGC pajėgų, dalyvavusių vykdant minėtą smurtą prieš protestuotojus, vadas jis yra atsakingas už šiurkščius žmogaus teisių pažeidimus Irane. 2022 12 12 153. KASHKOULI Morteza کشکولی مرتضی Pilietybė: Irano Lytis: vyras Laipsnis: brigados generolas Pareigos: Islamo revoliucijos gvardijos (IRGC) korpuso „Hazrat Abulfazl“ Lorestano provincijoje vadas Brigados generolas Morteza Kashkouli yra Islamo revoliucijos gvardijos (IRGC) korpuso „Hazrat Abulfazl“ Lorestano provincijoje vadas. 2022 m. jo vadovaujamos IRGC pajėgos vykdė operacijas prieš protestuotojus Irano kurdų regionuose. Visų pirma operacijos buvo vykdomos Choramabado mieste Lorestano provincijoje. IRGC pajėgos tose operacijose prieš protestuotojus naudojo neproporcingą jėgą – šaudė koviniais šaudmenimis. M. Kashkouli, kaip tų IRGC pajėgų vadas, yra vienas iš asmenų, atsakingų už minėtą smurtą. Todėl jis yra atsakingas už šiurkščius žmogaus teisių pažeidimus Irane. 2022 12 12 154. BAYAT Isa بیات عیسی Pilietybė: Irano Lytis: vyras Laipsnis: pulkininkas Pareigos: Islamo revoliucijos gvardijos (IRGC) 364-osios brigados („Shahid Nasirzadeh“) Mahabade, Vakarų Azerbaidžano provincijoje, vadas Nuo 2022 m. birželio mėn. pulkininkas Isa Bayat yra Islamo revoliucijos gvardijos (IRGC) 364-osios brigados („Shahid Nasirzadeh“) Mahabade, Vakarų Azerbaidžano provincijoje, vadas. 2022 m. jo vadovaujamos IRGC pajėgos vykdė karines operacijas prieš protestuotojus Irano kurdų regionuose. Visų pirma nuo 2022 m. lapkričio 15 d. tokios operacijos buvo vykdomos prieš protestuotojus Mahabade, jose buvo naudojama neproporcinga jėga ir per jas žuvo keturi žmonės. I. Bayat, kaip minėtas operacijas vykdžiusio IRGC padalinio vadas, yra atsakingas už smurtą prieš protestuotojus. Todėl jis yra atsakingas už šiurkščius žmogaus teisių pažeidimus Irane. 2022 12 12 155. ASANLOO Mohammad Taghi آصانلو محمد تقی Gimimo vieta: Zandžano provincija, Iranas Pilietybė: Irano Lytis: vyras Laipsnis: brigados generolas Pareigos: Islamo revoliucijos gvardijos (IRGC) regioninio štabo „Hamzeh Seyed Al-Shohada“ Šiaurės Vakarų Irane vadas Brigados generolas Mohammad Taghi Asanloo yra Islamo revoliucijos gvardijos (IRGC) regioninio štabo „Hamzeh Seyed Al-Shohada“ Šiaurės Vakarų Irane vadas, atsakingas už Kurdistano ir Vakarų Azerbaidžano provincijas. Štabo „Hamzeh Seyed Al-Shohada“ speciali misija – slopinti neramumus kurdų regionuose Šiaurės Vakarų Irane. 2022 m. šioje vietovėje M. Asanloo vadovaujamos IRGC pajėgos vykdė karines operacijas prieš protestuotojus Irano kurdų regionuose. Visų pirma, nuo 2022 m. lapkričio 15 d. M. Asanloo vadovaujamos IRGC pajėgos vykdė tokias operacijas prieš protestuotojus Piranšahro, Mahabado ir Bukano miestuose. IRGC pajėgos tose operacijose naudojo neproporcingą jėgą. NVO vertinimu, nuo 2022 m. lapkričio 15 d. dėl IRGC veiksmų prieš protestuotojus kurdų regionuose buvo nužudyti 42 žmonės. Kaip IRGC pajėgų regione vadas, M. Asanloo yra atsakingas už jo vadovaujamų pajėgų vykdomą smurtą prieš protestuotojus. Todėl jis yra atsakingas už šiurkščius žmogaus teisių pažeidimus Irane. 2022 12 12“.